ΓΡΑΠΤΗ ΕΡΩΤΗΣΗ E-0004/02

υποβολή: Jan Mulder (ELDR) προς την Επιτροπή

(17 Ιανουαρίου 2002)

Θέμα: Η εμπορία πατατόσπορου: Άρθρο 4 της οδηγίας 98/95 που τροποποιεί την οδηγία 66/403/ΕΟΚ

Το Άρθρο 4, παρ.2 της οδηγίας 98/95/ΕΟΚ(1) που τροποποιεί την οδηγία 66/403/ΕΟΚ(2) περιλαμβάνει το ακόλουθο χωρίο σχετικά με την εμπορία πατατόσπορου: Η προμήθεια σπόρωνπό όρους σε

παρόχουςπηρεσιών για την παραγωγή ορισμένων γεωργικών πρώτωνλών βιομηχανικής χρήσης, ή ο πολλαπλασιασμός σπόρων για το σκοπό αυτό, δεν θεωρείται εμπορία όταν ο παρέχωνπηρεσία δεν αποκτά τίτλο επί των παρεχομένων σπόρων ή επί του προϊόντος της συγκομιδής.

Το χωρίο αυτό αφήνει να εννοηθεί ότι οι πατατόσποροι και οι πατάτες που παράγονται κατ' αυτόν τον τρόπο δεν θα πρέπει πλέον να πληρούν τις πολυάριθμες προϋποθέσεις που αφορούν τις ποικιλίες, τηνγεία των φυτών, την κατηγορία και το σύστημα επισήμανσης των συσκευασιών, όπως όριζε η οδηγία 66/403/ΕΟΚ περί εμπορίας πατατόσπορου.

1. Ποιά είναι η επικρατούσα κατάσταση σχετικά με την εφαρμογή της παραπάνω διάταξης στην Ευρωπαϊκή Ένωση και/ή σε κάθε κράτος μέλος·

2. Πιστεύει η Επιτροπή ότι η εφαρμογή της ανωτέρω διάταξης για τον πατατόσπορο θα επιφέρει ανεπιθύμητες συνέπειες σχετικά με:

α) τηνγεία των φυτών, όπως για παράδειγμα με την πληροφόρηση σχετικά με τις ασθένειες της πατάτας και του ελέγχου αυτών,

β) τους θεμελιώδεις κανόνες των οδηγιών για την εμπορία των σπόρων που στόχο έχουν τη δημιουργία ελεγχόμενης και ανοιχτής ευρωπαϊκής αγοράς πιστοποιημένων ποικιλιών και

γ) τις ανησυχίες των καταναλωτών, όπως για παράδειγμα, για την ανιχνευσιμότητα και τους γενετικά τροποποιημένους οργανισμούς·

3. Συμφωνεί η Επιτροπή ότι η εφαρμογή της εν λόγω εξαίρεσης θα επέφερε ανεπιθύμητη αλλαγή στη θέση των καλλιεργητών και παραγωγών πατατόσπορου, καθώς ενδέχεται να αντιμετωπίσουν τον ανταγωνισμό των αναδυομένων ενιαίων παραγωγικών αλυσίδων, οι οποίες, χάρη στην απαλλαγή τους από ορισμένες προϋποθέσεις της οδηγίας, μπορούν να παράγουν πατατόσπορο με χαμηλότερο κόστος·

4. Λαμβάνονταςπόψη τα ανωτέρω, κρίνει η επιτροπή την αναγκαιότητα να προταθεί αλλαγή στο Άρθρο 4, παρ. 2 της οδηγίας 98/95/ΕΟΚ, που τροποποιώντας την οδηγία 66/403/ΕΟΚ θα καταργεί το ανωτέρω χωρίο·

5. Και τέλος, στην περίπτωση που το 4ο ερώτημα απαντηθεί καταφατικά, πότε αναμένεται πρόταση για την τροποποίηση της οδηγίας·

(1) ΕΕ L 25 της 1.2.1999, σελ. 1.

(2) EE Ρ 125 της 11.07.1996, σελ. 2320.

Απάντηση του κ. Byrne εξ ονόματος της Επιτροπής

(28 Φεβρουαρίου 2002)

Στο άρθρο 1α, τελευταίο εδάφιο της οδηγίας του Συμβουλίου 66/403/ΕΟΚ της 14ης Ιουνίου 1966 περί εμπορίας σπόρων γεωμήλων προς φύτευση(1) όπως τροποποιήθηκε από την οδηγία του Συμβουλίου 98/95/ΕΚ της 14ης Δεκεμβρίου 1998(2) απαιτείται ότι οι όροι για την εφαρμογή της διάταξης στην οποία αναφέρεται το αξιότιμο μέλος του Κοινοβουλίου πρέπει να καθοριστούν σύμφωνα με τη διαδικασία της αρμόδιας επιτροπής. Αυτοί οι όροι εξετάζονται σήμερα τόσο από την Ευρωπαϊκή Επιτροπή όσο και με τα κράτη μέλη

1. Η Επιτροπή συλλέγει πληροφορίες σχετικά με τη σημερινή κατάσταση της εφαρμογής της εν λόγω διάταξης στα κράτη μέλη και συνεπώς σχετικά με τους αντίστοιχους όρους. Μόλις ολοκληρωθεί αυτή η συλλογή, η Ευρωπαϊκή Επιτροπή θα ενημερώσει το αξιότιμο μέλος σχετικά με το αποτέλεσμα.

2.-3. Η Επιτροπή συμμερίζεται την ανησυχία του αξιότιμου μέλους σχετικά με το ότι μια άνευ όρων εφαρμογή της διάταξης θα μπορούσε να οδηγήσει σε ανεπιθύμητες συνέπειες όπως αυτές που περιγράφονται στα σημεία 2 και 3 της ερώτησης. Η πρόθεσή της είναι να οριστούν οι απαιτούμενες προϋποθέσεις εφαρμογής των μέτρων για την πρόληψη αυτών των συνεπειών.

4.-5. Στο στάδιο αυτό η Επιτροπή δεν είναι της γνώμης ότι η σχετική διάταξη πρέπει να διαγραφεί. Είναι βέβαιη ότι τα προαναφερόμενα μέτραλοποίησης μπορούν να ανταποκριθούν αποτελεσματικά στην ανησυχία που εκφράστηκε. Αυτά τα μέτραλοποίησης εκπονούνται αυτή τη στιγμή και η έγκρισή τους μπορεί να αναμένεται έως το τέλος του 2002.

(1) ΕΕ P 125 της 11.7.1966.

(2) ΕΕ L 25 της 1.2.1999.